
Projekteerimistingimuste määramine
(Tallinna mnt.12 hoone fassaadide rekonstrueerimine ja ruumide osaline ümberplaneerimine )

Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

ASJAOLUD JA MENETLUSE KÄIK

04.09.2006 a. proua Ilona Murd, kes tegutseb OÜ InnerTrading eest volikirja № 7124 alusel, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Tallinna mnt.12 hoone fassaadide rekonstrueerimise ning ruumide osalise ümberplaneerimise ehitusprojekti koostamiseks. 
Tallinna mnt.12 omanik AS Valk SV, registrikood 10338510, andis 14. juunil 2006.a üürile hoone ruumid OÜ-le InnerTrading, registrikood 10953959. AS Valk SV-l ei ole vastuväiteid Tallinna mnt.12 hoone fassaadide rekonstrueerimise ning ruumide osalise ümberplaneerimise kohta.
OTSUS


Määrata projekteerimistingimused Tallinna mnt.12 hoone fassaadide rekonstrueerimise ning ruumide osalise ümberplaneerimise ehitusprojekti koostamiseks.     
	1. ÜLDANDMED



	1.1  Omanik
1.2  Tellija                                           
	AS Valk SV,

Tallinna mnt.12, 20304 Narva

OÜ InnerTrading, 

Järve tn. 6, 11314 Tallinn

	1.2  Asukoht, algandmed                                         
	Narva linn, Tallinna mnt.12

Hoone ehitusalune pindala 393,0 m2
Hoone suletud netopind 662,2 m2
Rekonstrueeritavate siseruumide suletud netopind 493,3 m2
Maakasutuse sihtotstarve: ärimaa.

	1.3  Lähteülesanne on kehtiv  2 aastat alates korralduse jõustumisest             

	1.4  Lähteülesande koostamise alus     

1.4.1 Projekteerimistingimuste taotlus 04.09.06.a avaldus nr.1263/1-11, Ilona Murd - volinik
1.4.2 Ehitusseadus

1.4.3 Eestis kehtivad normatiivid, EPN.

	2. PROJEKTEERIMISE EESMÄRK




2.1 Projekti koostamise eesmärgiks on hoone fassaadide rekonstrueerimine ning ruumide osaline ümberplaneerimine.
	3.  ÜLDNÕUDED




3.1 Ehitusprojekt koostada kooskõlas Eestis kehtivate projekteerimisnormidega ja Majandus- ja Kommunikatsiooniministri kehtestatud 27.12.2002.a. määrusega nr 70 „Nõuded ehitusloa taotlemisel esitatavale ehitusprojektile“.
3.2 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg 4 p1).

3.3 Projekt peab olema heaks kiidetud kõigil seadusega ettenähtud juhtudel*.

3.4 Väljastatud projekteerimistingimused lisada projekti kausta.

3.5 Ehitusprojekt koostada vastavalt Eesti standardile EVS 811:2002.

3.6 Esitada projekti nimetus vastavalt projekteerimistingimustele.

3.7 Esitada Arhitektuuri-ja planeerimise osakonnale hoone välisviimistluse eskiis (vähemalt 2 värvilahenduse varianti) heakskiidu saamiseks.

3.8 Esitada töödekorraldamise projekt. Ehitusplatsi plaanil näidata: masinate ja seadmete paiknemiskohad, ehitusmaterjalide ladustamiskohad, ajutised ehitised ja piirid, transpordi liikumise ajutine skeem jne. ( Töötervishoiu ja tööohutuse nõuded ehituses §4 ). 
	4. ARHITEKTUURSED JA LINNAEHITUSLIKUD TINGIMUSED


4.1 Fassaadide soojustamine: vastavalt soojustehnilistele arvutustele.

4.2 Välisviimistlus: fassaadikrohv, kasutada ajas kestvaid kvaliteetmaterjale. Värvimine: kasutada kombineeritud linna keskkonda sobivaid värvilahendusi. Välisviimistluse ja värvilahenduse pass esitada projekti koosseisus. 
4.3 Akende ja uste vahetamine: olemasolevates mõõtmetes.

4.4 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvel, lahendada ehitusprahi utiliseerimine. 

4.5 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.

4.6 Vajadusel tehnosüsteemide rekonstrueerimine.

4.7 Asendiplaanil näidata parkimiskohtade paiknemine.
4.8 Projekti koosseisus esitada lisaks:   
- korruste inventeerimisplaanid,

- lammutatavate seinte plaan,

- ümberplaneeritavate ruumide põrandate plaan ja lõiked,

- uute vaheseinte spetsifikatsioon ja lõiked,

- akende ja uste eksplikatsioon.
	5. INSENERTEHNILISED ERITINGIMUSED



5.1 Vajadusel pojekti koosseisus esitada insener-tehniline projektlahendus elektrivarustusele, ventilatsioonile, veele ja kanalisatsioonile.
5.2 Vajadusel projekti koosseisus esitada insener-tehniline projektlahendus küttele.

5.3 Tehnovõrkude muutmine kooskõlastada hoonesisese tehnovõrkude valdajaga.
	6. ERITINGIMUSED




6.1 Kandvates seintes ukseavade tegemiseks esitada konstruktsioonide tehnilise seisukorra ekspertiis ning otsus lisada projekti kausta. Esitada silluste lõiked.
	7. KOOSKÕLASTUSED




7.1     Ida-Eesti Päästekeskuse Narva Keskkomando.

7.2     AS Valk SV.

7.4     Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED



8.1 Korraldus jõustub seadusega ettenähtud korras.
8.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.
   *Märkus:

                           Taotlejale on selgitatud Ehitusseaduse (RT I 2002, 47, 297 ) nõuded:
                   1.     Paragrahv 12 lõike 2 „...Ehitusluba ei anna õigust ehitusloale märgitud maaüksuse või ehitise

                                         omaniku loata ehitada „.

                   2.     Paragrahv 33 lõike 8 „...Kasutusloa taotluse peab esitama ehitise omanik. Mitme isiku ühises

                                   omandis oleva ehitise korral peavad kasutusloa taotluse esitama ehitise omanikud ühiselt“.

Tarmo Tammiste

Ants Liimets

Linnapea

